钦定古今图书集成/理学汇编/文学典/第098卷 > 李承箕
## 钦定古今图书集成/理学汇编/文学典/第098卷 > 李承箕

按《列朝诗集》：“承箕字世卿，嘉鱼人。幼有大志，不喜为
举子业。读书大厓山，非礼不动。成化庚子乡试，考官
桑悦首选其卷，监临不从，悦上书政府论荐，丙午领
乡举，一试礼闱而归，徒步师陈献章于岭南，不复仕
进。兄承芳，以大理寺副谢病归，筑钓台于黄公山，日
夕奉母讲学赋诗。世卿为诗文，下笔立就，若不经意。”
工草书，人争传之。